Diari Oficial de la Generalitat Valenciana


Sumari del DOGV 6485, del 22-03-2011 (2011/3191)

RESOLUCIÓ d'11 de març de 2011, del director general del Servei Valencià d'Ocupació i Formació, per la qual es publica la línia pressupostària i es determina el crèdit màxim que ha de finançar les subvencions destinades a la realització d'accions d'orientació professional per a l'ocupació i autoocupació, així com les retribucions màximes del personal a contractar per a l'execució de les accions, en l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3191


Data del document
:   11-03-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de març de 2011, del director general del Servei Valencià d'Ocupació i Formació, per la qual es publica la línia pressupostària i es determina el crèdit màxim que ha de finançar les subvencions destinades a la realització d'accions d'orientació professional per a l'ocupació i autoocupació, així com les retribucions màximes del personal a contractar per a l'execució de les accions, en l'exercici 2011. [2011/3191]  
Amb data 29 de desembre de 2010, va ser publicada, en el Diari Oficial de la Comunitat Valenciana, l'Ordre 45/2010, de 22 de desembre, de la Conselleria d'Economia, Hisenda i Ocupació, per la qual es regulen i es convoquen, per a l'exercici 2011, subvencions destinades a finançar accions d'orientació professional per a l'ocupació i autoocupació.  
Després de la publicació de la Llei 17/2010, de 30 de desembre, de Pressupostos de la Generalitat per a l'exercici 2011, i d'acord amb el que establix l'article 47 del Text Refós de la Llei d'Hisenda Pública de la Generalitat Valenciana, es procedix a publicar la línia pressupostària i l'import dels crèdits màxims destinats a finançar les subvencions previstes en l'Ordre 45/2010.  
En virtut d'això, i d'acord amb el que establix la disposició addicional segona de l'Orde 45/2010, de 22 desembre de 2010, de la Conselleria d'Economia, Hisenda i Ocupació, resolc:   
  
Primer  
Per a l'exercici 2011, i de conformitat amb el que establix la Llei 17/2010 de 30 de desembre de 2010, de Pressupostos de la Generalitat per a l'exercici 2011, les ajudes previstes en l'Ordre 45/2010, de 22 de desembre, de la Conselleria d'Economia, Hisenda i Ocupació, per la qual es regulen i es convoquen, per a l'exercici 2011, subvencions destinades a finançar accions d'orientació professional per a l'ocupació i l'autoocupació, es finançaran a càrrec del capítol IV de l'estat de gastos del pressupost del SERVEF per al 2011, subprograma pressupostari 322.54, Inserció laboral, línia pressupostària T2947000, Orientació professional per a l'ocupació i assistència a l'autoocupació, amb un import màxim de 7.984.000 euros.  
  
Segon  
Les quanties màximes amb què la Generalitat subvencionarà les retribucions salarials totals, a excepció de les indemnitzacions per finalització de contracte, i la cotització empresarial a la Seguretat Social per tots els conceptes del personal necessari per a l'execució de les accions l'any 2011, seran les següents:  
a) Per als tècnics, les establides en la respectiva normativa d'aplicació per a cada categoria, nivell o grup professional, fins a 33.033,91 euros per any.  
b) Per al personal de suport, les retribucions establides en la respectiva normativa d'aplicació per a cada categoria, nivell o grup professional, fins a 23.123,75 euros per any.  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 novembre, de Règim Jurídic de les Administracions Públiques i el Procediment Administratiu Comú. Tot això, sense perjuí que es puga interposar qualsevol altre recurs dels previstos en la vigent legislació.  
  
València, 11 de març de 2011.- El secretari autonòmic d'Ocupació, director general del SERVEF: Luis Lobón Martín.